
Tárgy: 
Javaslat Budapest Főváros XIV. Kerület Zugló Önkormányzata 2021. évi lakáshasznosítási tervének módosítására


I. Előzmények
	Budapest Főváros XIV. Kerület Zugló Önkormányzata Képviselő-testülete 131/2021. (IV. 15.) önkormányzati határozatával döntött Budapest Főváros XIV. Kerület Zugló Önkormányzata 2021. évi lakáshasznosítási tervének elfogadásáról. (előterjesztés 3. sz. melléklete)

A lakáshasznosítási terv végrehajtását befolyásolta, hogy az Országgyűlés a koronavírus-világjárvány elleni védekezésről szóló jogszabályokat, veszélyhelyzeti rendelkezéseket 2021. december 31. napjáig meghosszabbította. A rendelkezések alapján több önkormányzati bérlő – határidőben benyújtott hosszabbítási kérelmének hiányában – jogcím nélküli lakáshasználóvá vált.
A felújítandó lakások költségei a jelenlegi társadalmi, gazdasági helyzetben jelentősen megnövekedtek, ezért a rendelkezésre álló keretösszegből az Önkormányzat a tárgyévben kevesebb lakásfelújítással tudott tervezni.

Budapest Főváros XIV. Kerület Zugló Önkormányzata Képviselő-testülete 186/2021. (V. 17.) önkormányzati határozatával döntött Budapest Főváros XIV. Kerület Zugló Önkormányzata 2021. évi ingatlan szanálási tervéről. A szanálási terv alapján újabb 15 darab önkormányzati tulajdonú ingatlan került kijelölésre szanálásra és bontásra, melyek az alábbiak:




	Sor-
szám
	Ingatlan címe (Budapest, XIV. kerület)

	1. 
	Nagy Lajos király útja 172.

	2.
	Angol utca 79.

	3.
	Erzsébet királyné útja 82./B

	4.
	Nagy Lajos király útja 107.

	5.
	Várna utca 11.

	6.
	Erzsébet királyné útja 116.

	7.
	Fűrész utca 21.

	8.
	Mexikói út 12.

	9.
	Nagy Lajos király útja 160.

	10.
	Gizella utca 21.

	11.
	Kövér Lajos utca 44.

	12.
	Mexikói út 13.

	13.
	Várna utca 18.

	14.
	Szugló utca 103.

	15.
	Ilka utca 12.



	












A szanálásra és bontásra kijelölt 15 darab önkormányzati tulajdonú ingatlanban 59 darab lakás érvényes bérleti szerződéssel rendelkező bérlők által lakott, további 5 darab lakás jogcím nélküli lakáshasználók által lakott.
A tárgyév során kiüríteni vagy bontani tervezett önkormányzati bérlakások száma összesen 158 darab, melyek közül 134 darab lakásban élnek érvényes bérleti szerződéssel rendelkezők, további 24 darab lakás jogcím nélküli lakáshasználók által lakott.

A prioritási szempontokat figyelembe véve, továbbra is az alábbi ingatlan kiürítését tartja az Önkormányzat a legfontosabbnak:

1. Nagy Lajos király útja 104. (7 élő szerződés + 5 jogcím nélküli lakáshasználó)

A Budapest Főváros XIV. Kerület Zugló Önkormányzata Képviselő-testületének 41/2021. (XI. 26.) önkormányzati rendelet alapján a Budapest Főváros XIV. Kerület Zugló Önkormányzata tulajdonában álló lakások bérletének szabályozásáról szóló 44/2020. (XII. 18.) önkormányzati rendelet (a továbbiakban: Ör.) módosításra került. Az Ör. szerint a tárgyévi lakáshasznosítási terv hatálya a következő lakáshasznosítási terv elfogadásáig terjed.

A fenti változásokra tekintettel indokolttá vált a Budapest Főváros XIV. Kerület Zugló Önkormányzata 2021. évi lakáshasznosítási tervének módosítása.

II. Vélemények
Az éves lakáshasznosítási terv elfogadására, módosítására vonatkozó eljárást, illetve annak tartalmát a Budapest Főváros XIV. Kerület Zugló Önkormányzata tulajdonában álló lakások bérletének szabályozásáról szóló 44/2020. (XII. 18.) önkormányzati rendelet az alábbiak szerint szabályozza:

18. § Az önkormányzati lakások hasznosításának módjára a polgármester a lakásgazdálkodási ügyekért felelős alpolgármesterrel együttműködve, a tárgyévi költségvetés benyújtásáig lakáshasznosítási tervet készít a tárgyévre vonatkozóan, melyet a Képviselő-testület költségvetést tárgyaló ülését követő ülésére terjeszt elő. Lakás hasznosítása csak a lakáshasznosítási tervben foglaltak szerint történhet.

19. § (1) A lakáshasznosítási terv tartalmazza:
a) A lakáshasznosítási terv előterjesztésekor hasznosítható lakások számát és komfortfokozatát.

b) A tárgyévre vonatkozóan a további, hasznosításba bevonni tervezett lakásokat az alábbiak szerint:
ba) a tárgyévben várhatóan megüresedő önkormányzati bérlakások becsült száma komfortfokozat és szobaszám szerinti bontásban;
bb) a tárgyévben vásárolni vagy építeni tervezett önkormányzati bérlakások száma, komfortfokozat szerinti bontásban;
bc) a tárgyévben a lakatlan, nem bérbe adott, felújítani tervezett lakások száma és komfortfokozata, ezen belül a komfortfokozatnövelő felújítások száma, a jelenlegi és a célzott komfortfokozat megnevezésével;
bd) a tárgyév során kiüríteni vagy bontani tervezett önkormányzati bérlakások száma és komfortfokozata;
be) a tárgyév során értékesíteni tervezett önkormányzati bérlakások száma és komfortfokozata;
bf) a tárgyév során csatolással hasznosítani tervezett önkormányzati bérlakások száma és komfortfokozata.

c) A hasznosítani tervezett lakásokat darabszám, komfortfokozat, bérleti díj és a hasznosítás 16. §-ban felsorolt jogcímei szerint, a 29. § (1) bekezdése szerinti további részletezéssel, valamint a névjegyzék alapján hasznosított lakások esetében a bérleti díj típusa szerint.

(2) Az (1) a)-c) pontjai a 3. melléklet alkalmazásával kerülnek meghatározásra.

(3) Az előző évi lakáshasznosítási terv megvalósulásáról a polgármester beszámolót készít, melyet a Képviselő-testület vitat meg és dönt az elfogadásáról.

(4) A tárgyévi lakáshasznosítási terv hatálya a következő lakáshasznosítási terv elfogadásáig terjed.

Jogi Főosztály véleménye: az előterjesztésben közölt adatok, és egyéb információk alapján az előterjesztéshez jogi észrevételt nem tesz.

III. Bizottsági vélemények
Az előterjesztést a Városfejlesztési Bizottság, a Gazdasági Bizottság, valamint a Népjóléti Bizottság tárgyalja.
IV. Döntési javaslat    
Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. számú mellékletét képező határozati javaslatot.

A határozati javaslat elfogadása a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdései alapján egyszerű szótöbbséget igényel.





Budapest, 2021. december 6.

			Horváth Csaba
                                                                                                                               polgármester


Mellékletek:  
1. sz. melléklet: önkormányzati határozat
2. sz. melléklet: Budapest Főváros XIV. Kerület Zugló Önkormányzata 2021. évi módosított lakáshasznosítási terve
3. sz. mellékelt: Budapest Főváros XIV. Kerület Zugló Önkormányzata 131/2021. (IV. 15.) önkormányzati határozatával elfogadott 2021. évi lakáshasznosítási terve


[bookmark: _GoBack]Az előterjesztést készítette: 
Bánszegi Balázs osztályvezető	Polgármesteri Hivatal
	Főmérnökség/Lakáshasznosítási Osztály


1. sz. melléklet a 123-    /2021 előterjesztéshez


    Budapest Főváros XIV. Kerület Zugló Önkormányzata Képviselő-testülete
..../2021. (	) önkormányzati határozata
Budapest Főváros XIV. Kerület Zugló Önkormányzata 2021. évi lakáshasznosítási tervének módosításáról

Budapest Főváros XIV. Kerület Zugló Önkormányzata Képviselő-testülete úgy dönt, hogy Budapest Főváros XIV. Kerület Zugló Önkormányzata 2021. évi lakáshasznosítási tervének módosítását az előterjesztés 2. sz. melléklete szerinti tartalommal elfogadja.

Határidő:       a lakáshasznosítási terv végrehajtására: folyamatos
Felelős: 	Horváth Csaba polgármester (Főmérnökség/Lakáshasznosítási Osztály vezetője útján)

